《过发冠女仙庙》
元代·李裕

天上香云拥碧鬟，山中大药驻红颜。千年仙去空尘土，半夜月明闻佩环。

芳草不知前度绿，古苔浑似旧袍斑。自怜轩冕驰驱者，目送浮云不得閒。

作者简介：（1294—1338）元婺州东阳人，字公饶。文宗至顺元年进士。少从许谦学，撰《至治圣德颂》。英宗召见，令宿卫禁中。文宗时授承事郎，同知汴梁路陈州事，有惠政。改道州路总管府推官，时裕已卒一月。